Μουσείο Ιστορίας της Ελληνικής Ενδυμασίας

Το Μουσείο Ενδυμασίας του Λυκείου των Ελληνίδων (ΜΕΛΕ) ιδρύθηκε το 1988 με υποχρέωση και μέλημα που παραμένει έως σήμερα κύριο, να προάγει τη γνώση γύρω από την ενδυμασία και το ένδυμα και να συμβάλει στη διατήρηση, την έρευνα, την τεκμηρίωση και την ανάδειξή τους, ως επί το πλείστον μέσα από τη διοργάνωση εκθέσεων, εκπαιδευτικών δράσεων και την παραγωγή εκδόσεων, αυτοτελώς ή από κοινού με άλλους πολιτιστικούς και εκπαιδευτικούς φορείς. Αποτελεί τμήμα του Λυκείου των Ελληνίδων, σωματείου μη κερδοσκοπικού χαρακτήρα, το οποίο ιδρύθηκε το 1910 από την Καλλιρρόη Παρρέν και στεγάζεται σε ιδιόκτητο διώροφο κτίσμα του 1920 επί της Δημοκρίτου 7 στο Κολωνάκι.

Με μεγαλύτερη διακριτή ενότητα τη συλλογή τοπικών και αστικού τύπου ενδυμασιών και κοσμημάτων, την ξεχωριστού ενδιαφέροντος συλλογή ενδυμάτων της μινωϊκής, της αρχαϊκής και της βυζαντινής εποχής, καθώς και τη συλλογή πορσελάνινων κουκλών της βασίλισσας Όλγας, τις συλλογές του ΜΕΛΕ συμπληρώνουν πολλά επιμέρους σύνολα, αντικείμενα, αρχεία, αλλά και "ειδικές συλλογές" με τεκμήρια ενδυματολογικού ενδιαφέροντος εστιασμένα στο παρόν, τα οποία αντικατοπτρίζουν σύγχρονα κοινωνικά θέματα και εξελίξεις.

Παραπομπές
https://lykeionellinidon.com/el/mele-moyseio-endymasias-lykeioy-ton-ellinidon
Ένδυση στην Ελλάδα
Μουσεία στην Αθήνα
Pages with unreviewed translations